**NÁRODNÁ RADA SLOVENSKEJ REPUBLIKY**

VIII. volebné obdobie

276

**VLÁDNY  NÁVRH**

**ZÁKON**

**z ....................... 2020,**

**ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z., zákona č. 265/2015 Z. z., zákona č. 306/2016 Z. z., zákona č. 336/2017 Z. z., zákona č. 351/2017 Z. z., zákona č. 87/2018 Z. z., zákona č. 156/2018 Z. z., zákona č. 374/2018 Z. z., zákona č. 83/2019 Z. z., zákona č. 343/2019 Z. z., zákona č. 125/2020 Z. z. a zákona č. 158/2020 Z. z. sa mení a dopĺňa takto:

1. **V § 87a odseky 5 a 6 znejú:**

„(5) Limit spoluúčasti vo výške

a) 12 eur sa vzťahuje na poistenca, ktorý je k prvému dňu kalendárneho štvrťroka

1. držiteľom preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom, ak v písmene c) a odseku 6 nie je ustanovené inak,

2. poberateľom invalidného dôchodku,5) invalidného výsluhového dôchodku,6) ak v písmene c) a odseku 6 nie je ustanovené inak, alebo

3. invalidný a nevznikol mu nárok na invalidný dôchodok,5) ak v písmene c) a odseku 6 nie je ustanovené inak,

b) 30 eur sa vzťahuje na poistenca, ktorý k prvému dňu kalendárneho štvrťroka

1. je poberateľom starobného dôchodku, dôchodku z výsluhového zabezpečenia policajtov a vojakov6) vo veku ustanovenom na vznik nároku na starobný dôchodok, dôchodku z iného členského štátu, Nórska, Lichtenštajnska, Islandu, Švajčiarska, ak nie je poistený v tomto štáte, nie je poberateľom dôchodku z tretieho štátu, ak v písmene c) a odseku 6 nie je ustanovené inak,

2. dovŕšil dôchodkový vek a nevznikol mu nárok na starobný dôchodok, ak v písmene c) a odseku 6 nie je ustanovené inak, alebo

3. je poberateľom predčasného starobného dôchodku a nevznikol mu nárok na starobný dôchodok, ak v písmene c) a odseku 6 nie je ustanovené inak,

c) 0 eur sa vzťahuje na poistenca, ktorý k prvému dňu kalendárneho štvrťroka

1. nedovŕšil šesť rokov veku,

2 je držiteľom preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom,

3. je poberateľom invalidného dôchodku,5) invalidného výsluhového dôchodku6) alebo je invalidný a nevznikol mu nárok na invalidný dôchodok,5)

4. je poberateľom starobného dôchodku, dôchodku z výsluhového zabezpečenia policajtov a vojakov6) vo veku ustanovenom na vznik nároku na starobný dôchodok, dôchodku z iného členského štátu, Nórska, Lichtenštajnska, Islandu, Švajčiarska, ak nie je poistený v tomto štáte, nie je poberateľom dôchodku z tretieho štátu,

5. dovŕšil dôchodkový vek a nevznikol mu nárok na starobný dôchodok, alebo

6. je poberateľom predčasného starobného dôchodku a nevznikol mu nárok na starobný dôchodok.

(6) Limit spoluúčasti podľa odseku 5 písm. c) sa nevzťahuje na poistencov podľa odseku 5 písm. c) druhého až šiesteho bodu, ktorých celkový príjem je vyšší ako 180% priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza kalendárnemu roku, v ktorom sa posudzuje nárok poistenca na limit spoluúčasti.“.

1. **§ 87a sa dopĺňa odsekmi 7 až 9, ktoré znejú:**

„(7) Celkový príjem podľa odseku 6 je súčet

a) jednej štvrtiny príjmu zo závislej činnosti podľa osobitného predpisu17a) za obdobie kalendárneho roka, ktorý dva roky predchádza kalendárnemu štvrťroku, za ktorý sa určuje limit spoluúčasti,

b) jednej štvrtiny vymeriavacieho základu pre odvod poistného na verejné zdravotné poistenie samostatne zárobkovo činnej osoby podľa osobitného predpisu17b) za obdobie kalendárneho roka, ktorý dva roky predchádza kalendárnemu štvrťroku, za ktorý sa určuje limit spoluúčasti,

c) jednej štvrtiny vymeriavacieho základu pre odvod poistného na verejné zdravotné poistenie z dividend podľa osobitného predpisu17c) za obdobie kalendárneho roka, ktorý dva roky predchádza kalendárnemu štvrťroku, za ktorý sa určuje limit spoluúčasti,

d) jednej štvrtiny vymeriavacieho základu pre odvod poistného na verejné zdravotné poistenie z príjmov podľa osobitného predpisu17d) za obdobie kalendárneho roka, ktorý dva roky predchádza kalendárnemu štvrťroku, za ktorý sa určuje limit spoluúčasti a

e) trojnásobku dôchodku uvedeného v odseku 5, priznaného k poslednému dňu kalendárneho štvrťroka, za ktorý sa určuje limit spoluúčasti.

(8) Na určenie vymeriavacieho základu podľa odseku 7 písm. b) až d) sa neuplatňujú ustanovenia osobitného predpisu o minimálnom vymeriavacom základe.17e)

(9) Ak sa na poistenca vzťahujú viaceré limity spoluúčasti podľa odseku 5, uplatní sa limit spoluúčasti pre poistenca výhodnejší.“.

Poznámky pod čiarou k odkazom 17a až 17e znejú:

„17a) § 5 ods. 1 písm. a) až h), k) a m) a ods. 2 a 3 zákona č. 595/2003 Z. z. o dani z príjmov v znení neskorších predpisov.

17b) § 13 ods. 2 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.

17c) § 13 ods. 6 zákona č. 580/2004 Z. z. v znení neskorších predpisov.

17d) § 13 ods. 7 zákona č. 580/2004 Z. z. v znení neskorších predpisov.

17e) § 13 ods. 9 zákona č. 580/2004 Z. z. v znení neskorších predpisov.“.

**Čl. II**

Zákon č. [581/2004 Z. z.](https://www.slov-lex.sk/pravne-predpisy/SK/ZZ/2004/581/) o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 7/2005 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z., zákona č. 185/2012 Z. z., zákona č. 313/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 352/2013 Z. z., zákona č. 185/2014 Z. z., zákona č. 77/2015 Z. z., zákona č. 140/2015 Z. z., zákona č. 265/2015 Z. z., zákona č. 429/2015 Z. z., zákona č. 91/2016 Z. z., zákona č. 125/2016 Z. z., zákona č. 286/2016 Z. z., zákona č. 315/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 238/2017 Z. z., zákona č. 257/2017 Z. z., zákona č. 266/2017 Z. z., zákona č. 336/2017 Z. z., zákona č. 351/2017 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 345/2018 Z. z., zákona č. 351/2018 Z. z., zákona č. 35/2019 Z. z., zákona č. 139/2019 Z. z., zákona č. 221/2019 Z. z., zákona č. 231/2019 Z. z., zákona č. 398/2019 Z. z., zákona č. 125/2020 Z. z. a zákona č. 264/2020 Z. z. sa dopĺňa takto:

1. V § 16 sa odsek 2 dopĺňa písmenom p), ktoré znie:

„p) údaj o tom, či poistenec spĺňa podmienky na limit spoluúčasti podľa osobitného predpisu35ba) a sumu, o ktorú bol limit spoluúčasti prekročený.“.

Poznámka pod čiarou k odkazu 35ba znie:

„35ba) [§ 87a zákona č. 363/2011 Z. z.](https://www.slov-lex.sk/pravne-predpisy/SK/ZZ/2011/363/#paragraf-4) o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov.“.

1. V § 77c ods. 1 a 2 a  4 až 6 sa na konci pripájajú tieto slová: „a výška dôchodku“.
2. Za § 86zd sa vkladá § 86ze, ktorý vrátane nadpisu znie:

„§ 86ze

Prechodné ustanovenie k úpravám účinným od 1. januára 2021

Úrad uzatvorí o poskytovaní údajov o výške dôchodku podľa § 77c v znení účinnom
od 1. januára 2021 dodatok k dohode uzatvorenej podľa § 77b  s Daňovým riaditeľstvom Slovenskej republiky, Sociálnou poisťovňou, Ministerstvom vnútra Slovenskej republiky, Zborom väzenskej a justičnej stráže Slovenskej republiky, Ministerstvom obrany Slovenskej republiky a Finančným riaditeľstvom Slovenskej republiky najneskôr do 15. februára 2021. Úrad je povinný tieto údaje oznámiť príslušnej zdravotnej poisťovni do ôsmich dní odo dňa ich prijatia.“.

Čl. III

Tento zákon nadobúda účinnosť 1. januára 2021.